**NAROČNIK:** Splošna bolnišnica dr. Franca Derganca Nova Gorica, Ulica Padlih borcev 13A, 5290 Šempeter pri Gorici,ki ga zastopa direktor Dimitrij Klančič, dr. med. spec. interne medicine

 Matična številka: 5055695

 ID številka za DDV: SI11427205

 (v nadaljevanju: naročnik)

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (v nadalnjevanju: izvajalec)

Skleneta naslednjo

**POGODBO ZA VZDRŽEVANJE ROBOTIZIRANEGA SISTEMA ZA PRIPRAVO, SHRANJEVANJE IN RAZDELJEVANJE ZDRAVIL ZA LEKARNO SB NG, ŠTEVILKA: 260-1/2025–**

**Uvodne določbe**

* 1. **člen**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »Nakup robotiziranega sistema za pripravo, shranjevanje in razdeljevanje zdravil za lekarno SB NG«, št. objave na Portalu javnih naročil:       in št. objave       v Uradnem glasilu EU (TED), oboje z dne      ,
* je bil izvajalec izbran kot ponudnik, ki je oddal ekonomsko najugodnejšo dopustno ponudbo,
* naročnik in izvajalec s to pogodbo skladno z izvedenim javnim razpisom iz 1. alineje tega člena in dokumentacijo v zvezi z oddajo javnega naročila dogovorita pogoje za vzdrževanje opreme, ki je tudi predmet predmetnega javnega naročila,
* je izvajalec naročniku pred sklenitvijo te pogodbe skladno s predpisi o integriteti in preprečevanju korupcije predložil izjavo o udeležbi fizičnih in pravnih oseb v lastništvu izvajalca, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z izvajalcem.

**Sestavni deli pogodbe**

* 1. **člen**

Sestavni del te pogodbe je:

* razpisna dokumentacija za oddajo predmetnega javnega naročila, skupaj z vsemi eventualnimi popravki ter odgovori na vprašanja ponudnikov (v nadaljevanju: razpisna dokumentacija),
* ponudba izvajalca z vsemi prilogami in vsa dokumentacija, ki jo je izvajalec naročniku predložil ob oddaji ponudb v predmetnem javnem naročilu.

V kolikor med zakonodajo in dokumenti, ki so del te pogodbe, ter to pogodbo oz. med samimi dokumenti obstaja kakršnokoli neskladje oz. nekonsistentnost, veljajo najprej določbe veljavne zakonodaje, nato določila pogodbe, sledijo določila razpisne dokumentacije in nato ponudba izvajalca.

**Predmet pogodbe**

* 1. **člen**

Predmet te pogodbe je izvajanje storitve vzdrževanja robotizitanega sistema za pripravo, shranjevanje in razdeljevanje zdravil za lekarno SB NG po prinicpu »all inclusive«, ki jo je naročnik kupil po Pogodbi za nakup robotiziranega sistema za pripravo, shranjevanje in razdeljevanje zdravil za lekarno SB NG (v nadaljevanju: oprema) za dobo 6 let po izteku 12 mesečne garancijske dobe, v skladu z zahtevami naročnika iz priloge: Specifikacija zahtev naročnika za predmet javnega naročila, in sicer:

* Preventivno vzdrževanje,
* Izredno vzdrževanje – odprava napak in okvar.

Vzdrževanje po principu »all inclusive«: Vzdrževanje poteka skladno s tehničnimi specifikacijami in zahtevami uporabnika in pooblaščenega naročnika in razpisnimi pogoji in vključuje preventivne preglede po navodilih proizvajalca in interventna popravila, ne glede na razlog okvare, ter ves vgradni material (rezervni deli in ostali potrošni material) ter vse posodobitve/nadgradnje vezane na delovanje aparata ter vsa znana in neznana, predvidena in nepredvidena dela potrebna za brezhibno delovanje aparata.

V »all inclusive« vzdrževanje niso vključena naslednja dela in materiali, ki jih naročnik naroči ob potrebnem kurativnem servisu in se obračunajo posebej po vsakem opravljenem posegu:

- odprava napak, ki so nastale zaradi posegov nepooblaščenih oseb,

- odprava napak, nastalih zaradi atmosferskih razelektrenj (strela),

- odprava napak nastalih zaradi višje sile (poplave, potres, požar itd.),

- odprava napak, zaradi nepravilne uporabe,

- izvedba instalacij in fizičnih prestavitev opreme.

V primeru pojava tovrstne situacije je dokazno breme (stroški), da gre za napake, katerih odprava ni zajeta v pavšalu, na strani izvajalca.

Naročnik si pridržuje pravico do spremembe obsega pogodbenih storitev glede na spremenjene naročnikove potrebe v času trajanja pogodbe (npr. zaradi širitev sistema, nadgradnje z novimi moduli in funkcionalnostmi). Vse tovrstne spremembe pogodbeni stranki določita z aneksom k tej pogodbi ali izvedbo novega postopka javnega naročila skladno z veljavno zakonodajo.

**Pogodbena vrednost oz. cena**

* 1. **člen**

|  |  |  |  |  |  |  |  |
| --- | --- | --- | --- | --- | --- | --- | --- |
| **Postavka** |  | **Enota mere** | **Kol.** | **Cena na EM V EUR brez DDV** | **Cena v EUR brez DDV za razpisano količino** | **DDV v EUR** | **Cena v EUR z DDV za razpisano količino** |
| 1. | Garancijsko vzdrževanje (preventivno in kurativno) | leto | 1 | brezplačno | brezplačno | brezplačno | brezplačno |
| 2. | Vzdrževanje po izteku garancijske dobe po sistemu ALL INCLUSIVE, 6 let | Mesečni pavšal | 72 |  |  |  |  |

Okvirna šestletna pogodbena vrednost storitev preventivnega vzdrževanja opreme znaša       EUR brez DDV oz.      EUR z DDV.

Cena delovne ure v primeru nujnih odprav napak, ki niso del »all inclusive« vzdrževanja znaša      EUR brez DDV, kilometrina pa       EUR/km brez DDV.

Cene po ponudbi, cene po ceniku rezervnih delov, delovnih ur in potnih stroškov za popravila izvajalca, ki ne sodijo v »all inclusive« vzdrževanje v primeru strojeloma (ki je bil predložen v okviru ponudbene dokumentacije) so fiksne za obdobje enega leta od datuma sklenitve pogodbe. Po preteku tega obdobja – enega leta od datuma sklenitve pogodbe, se cene lahko usklajujejo z indeksom rasti cen življenjskih potrebščin (v nadaljevanju: indeks), vendar ko ta kumulativno preseže 4%, pri čemer je izhodišče za izračun indeksa indeks, ki je uradno objavljen po preteku te dobe – enega leta od datuma sklenitve pogodbe. Nadaljnje uskladitve cen se lahko izvedejo, ko indeks kumulativno ponovno preseže 4%, pri čemer je izhodišče za izračun indeksa indeks, ki je uradno objavljen po zadnji spremembi cen. Cene se v vseh primerih lahko spremenijo največ v višini 80% izračunanega indeksa (Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja, Uradni list RS, št.1/04).

Izvajalec se zavezuje naročnika pisno zaprositi za spremembo cen. O spremembi cen pogodbeni stranki skleneta aneks k tej pogodbi.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbeni ceni, skladno z veljavnimi predpisi, razen, v kolikor bi se s spremembo zakonodaje spremenila višina davka na dodano vrednost.

**Vzdrževanje v garancijski dobi**

* 1. **člen**

Garancijska doba za opremo, ki je predmet vzdrževanja po tej pogodbi, traja **1 leto** od dneva obojestranskega podpisa primopredajnega zapisnika.

V času garancijske dobe je izvajalec dolžan brezplačno zagotoviti:

* **Brezhibno delovanje dobavljene opreme** ter njeno **garancijsko servisiranje** (odpravo napak),
* **Redno preventivno vzdrževanje opreme**, skladno s 3. členom te pogodbe ter zahtevami in priporočili proizvajalca,
* **Odpravo napak in pomanjkljivosti**, ki so posledica:
	+ napak v materialu,
	+ napak v izvedbi del,
	+ nepravilne montaže ali vgradnje,
	+ skritih napak, ki so se pokazale med uporabo.

Vzdrževanje v garancijski dobi **ne vključuje**:

* poškodb zaradi nepravilne uporabe ali neupoštevanja navodil,
* poškodb zaradi višje sile (npr. naravne nesreče, požari, poplave ipd.),
* rednega vzdrževanja, ki je v domeni naročnika (čiščenje, mazanje, menjava potrošnega materiala ipd.).

Vse stroške, povezane s popravili v času garancijske dobe, vključno s **transportnimi stroški, potnimi stroški, porabljenim časom, nadomestnimi deli in drugim materialom**, krije izvajalec.

Servisna služba mora biti **certificirana oziroma pooblaščena s strani proizvajalca opreme** za servisiranje in vzdrževanje. Organizirana mora biti tako, da omogoča **zahtevani odzivni čas in čas odprave napake**. Ne glede na to, ali izvajalec zagotavlja servisiranje iz tujine, mora komunikacija z naročnikom potekati v **slovenskem ali angleškem jeziku**.

Vse upravičene napake, ki sodijo v okvir garancijskega vzdrževanja, mora izvajalec odpraviti v najkrajšem možnem času oz. v skladu z zapisom v dokumentu Specifikacija zahtev naročnika (sklop 2, točka 8).

**Obveznosti izvajalca**

* 1. **člen**

Izvajalec zagotavlja servisiranje opreme (servis in rezervne dele) s strani proizvajalca certificiranim serviserjem v RS ali EU (v primeru servisa iz tujine vsa komunikacija med servisom in naročnikom poteka v slovenskem ali angleškem jeziku) ter:

|  |  |
| --- | --- |
| * stalni nadzor vseh parametrov sistemov na daljavo,
* neprekinjena tehnična podpora uporabniku 24/7/365,
* odzivni čas na lokaciji naročnika 4 ure,
* časi za dobavo rezervnih delov in odpravo napak: največ  24ur;
* v primeru, da okvare ni možno odpraviti v roku 24 ur in se je izvajalec z naročnikom uskladil za daljši rok odprave napake, je dolžan izvajalec naročnika sproti obveščati o poteku odpravljanja okvare in terminom odprave napake,
* če izvajalec ne odpravi napak v dogovorjenem roku, je dolžan izvajalec naročniku, v primeru, da bi zaradi daljših časov odprav napak le-ta utrpel škodo, kriti nastale stroške, če bi naročnik to zahteval.
 |  |

1) Izvajalec naročniku jamči, da bodo storitve opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika, da bo kakovost opravljenih storitev preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.

Izvajalec jamči le za izvajanje tistih storitev, ki so določene v razpisni dokumentaciji. Izvajalec ne prevzema jamstva za zadovoljitev posebnih naročnikovih potreb, ki niso izrecno določene v razpisni dokumentaciji in ne jamči, da bodo vse funkcije zadovoljile specifične potrebe naročnika ali da bo delovanje absolutno nezmotljivo oziroma brez napak.

V primeru instalacije programa na novo strojno opremo izvajalec zagotavlja brezplačno montažo in šolanje uporabnikov naročnika.

Izvajalec se s to pogodbo zavezuje, da:

- bo pri opravljanju storitev ravnal kot dober strokovnjak,

- bo vse podatke tehničnega in poslovnega značaja, do katerih ima dostop pri izvrševanju te pogodbe, varoval kot poslovno skrivnost;

- da ne bo nikomur sporočal zdravstvenih in ostalih podatkov o bolnikih, s katerimi se bo seznanil pri opravljanju storitev po tej pogodbi oz. bo upošteval veljavno zakonodajo s področja varstva osebnih podatkov,

- bo prihod vezan na servisni pregled pravočasno najavil.

Izvajalec zagotavlja dosegljivost servisne službe na:

 telefonski številki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kontaktna oseba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pri prijavi okvare je potrebno navesti ime naročnika in ime osebe, ki okvaro prijavlja, lokacijo naprave, vrsto in tip naprave v okvari, opis okvare, odgovorno osebo naročnika.

**Poročanje**

* 1. **člen**

Izvajalec bo naročniku po vsakem opravljanju storitev na opremi podal poročilo v obliki delovnega naloga z natančnim opisom izvedenih storitev in o eventualni zamenjavi delov, in sicer število opravljenih ur (redne, izredne), čas prihoda in čas odhodna serviserja, inventarna številka in naziv opreme oz. aparata, lokacija aparata, količina, vrsta in naziv novega vgrajenega materiala oz. rezervnih delov, količina, vrsta, naziv obnovljenega vgrajenega materiala oz. rezervnih delov, dolžino garancijskega obdobja za vgrajene rezervne dele, da je aparat brezhiben in varen za uporabo (če ni, je potrebno opisati vzrok in kdaj bo napaka odpravljena), čas nedelovanja aparata, znesek zamenjanih rezervnih delov, vrednost inženirske ure.

Vsak delovni nalog mora biti podpisan s strani pooblaščene osebe na delovišču oz. njegovega namestnika. Pooblaščena oseba naročnika mora potrditi opravljeno delo vzdrževalca izvajalca na njegov delovni nalog najkasneje v roku 24 ur po opravljenem posegu ter ga podpisati. Vsak delovni nalog mora izvajalec poslati v roku 24 ur na email skrbnika ter mu mesečno poročati o vseh opravljenih storitvah (preventivnem in korektivnem vzdrževanju) v excelovi tabeli.

Izvajalec se obvezuje servisno dokumentacijo (servisne naloge in pisne izjave o ustreznosti rezultatov delovanja servisirane naprave, poročila,…) po vsakokratnem opravljanju storitev, ki so predmet pogodbe, dostaviti naročniku v original izvodu.

* 1. **člen**

Izvajalec se obvezuje za storitve vzdrževanja in vse novo vgrajene dele zagotavljati garancijo 12 mesecev.

Naročnik izgubi pravico do garancije v primeru da sam ali po tretji osebi brez dovoljenja izvajalca izvaja vzdrževalna dela na opremi navedeni v Prilogi 1: Specifikacija zahtev naročnika.

* 1. **člen**

Naročnik se obveže plačevati storitve vzdrževanja v 30 dneh po prejemu posameznega pravilno izstavljenega računa, ki se izstavi do 5. dne v mesecu za pretekli mesec, na transakcijski račun izvajalca št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_ banki.

Pogodbeni stranki se dogovorita, da lahko v primeru zamude plačila izvajalec naročniku zaračuna zakonite zamudne obresti.

**Podizvajalci**

* 1. **člen**

Izvajalec bo to pogodbo izpolnil z naslednjimi podizvajalci:

|  |  |  |  |
| --- | --- | --- | --- |
| Št. | Podizvajalec(naziv in sedež) | Opis del | Delež oddanih del v % od celote |
| 1 |       |       |       |
| 2 |       |       |       |
| 3 |       |       |       |

Če katerikoli podizvajalec zahteva neposredno plačilo, izvajalec pooblašča naročnika, da na podlagi izvajalčevo potrjenih računov ali situacij plačilo izvede neposredno podizvajalcu. Izvajalec mora k svojemu računu ali situaciji priložiti potrjen račun oziroma situacijo podizvajalca ter natančno specifikacijo prejemnikov plačil.

Če podizvajalec neposrednega plačila ne zahteva, mora izvajalec naročniku najpozneje v 60 (šestdesetih) dneh po plačilu končnega računa ali situacije predložiti svojo pisno izjavo ter pisno izjavo podizvajalca, s katero potrjujeta, da je podizvajalec prejel plačilo za izpolnitev svojih pogodbenih obveznosti.

Izvajalec mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v 5 (petih) dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti. Izvajalec mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja del s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev.

Izvajalec mora za novo angažirane podizvajalce predložiti obrazce, katerih predložitev je bila v razpisni dokumentaciji zahtevana za podizvajalce (obrazec ESPD, obrazec »Podizvajalci« ipd.). Zaradi hitrejše obravnave predloga za nominacijo podizvajalca lahko izvajalec poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so za podizvajalce navedeni v razpisni dokumentaciji za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani izvajalca),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi izvajalec nominirati novega podizvajalca.

Če naročnik ugotovi, da dela izvaja podizvajalec, ki ga izvajalec ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

**Zavarovanje za dobro izvedbo pogodbenih obveznosti**

* 1. **člen**

Izvajalec mora ob podpisu te pogodbe naročniku predložiti originalno, brezpogojno, nepreklicno bančno garancijo ali kavcijsko zavarovanje finančne inštitucije (banke ali zavarovalnice) s sedežem v EU, plačljivo na prvi poziv, za dobro izvedbo pogodbenih obveznosti, z veljavnostjo najmanj 30 (trideset) dni dlje od poteka obdobja pogarancijskega vzdrževanja, v višini 10 % od skupne pogodbene vrednosti za vzdrževanje z DDV.

Izvajalec lahko za izpolnitev svojih obveznosti po prvem odstavku tega člena naročniku predloži oz. izroči tudi zavarovanje z veljavnostjo, ki je krajša od tiste, določene v prvem odstavku, vendar mora v tem primeru v roku tridesetih (30) dni pred potekom veljavnosti takšnega zavarovanja naročniku predložiti novo zavarovanje oz. podaljšano zavarovanje v enaki vsebini, v nasprotnem primeru lahko naročnik unovči predhodno dano zavarovanje. S tako predloženimi (verižnimi) zavarovanji mora izvajalec zagotoviti skupno obdobje veljavnosti zavarovanj, kot je zahtevano v prvem odstavku tega člena, pri čemer lahko za izpolnitev svojih obveznosti po prvem odstavku naročniku predloži vsakokrat le zavarovanje, katerega veljavnost/trajanje je daljša od 1 leta.

Če se med trajanjem pogodbe skladno s 95. členom ZJN-3 spremeni vrednost predmeta naročila ali podaljšal rok dobave ali kako drugače spremenila vsebina, na katero je vezana tudi vsebina finančnega zavarovanja, mora dobavitelj temu izvajalec spremeniti, podaljšati oziroma nadomestiti tudi zavarovanje za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči na celoten znesek, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika,
* dobavitelj naročniku ne plača pogodbene kazni,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila ali roka dobave ali druge spremembe, na katero je vezana tudi vsebina finančnega zavarovanja.

Finančno zavarovanje za dobro izvedbo pogodbenih obveznosti lahko naročnik unovči na celoten znesek tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

**Predstavniki pogodbenih strank**

* 1. **člen**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe. Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

Odgovorni predstavnik naročnika – strokovni skrbnik po tej pogodbi je Vodja lekarne (lekarna@sbng.si; 05-330-1680/1683).

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Osebe za vzdrževanje oz. sprejemanje pozivov so:

* na strani naročnika: Vodja vzdrževanja, tajnistvo.tos@sbng.si; 05-330-1450 (1451)
* na strani izvajalca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Odstop od pogodbe**

* 1. **člen**

Naročnik lahko odstopi od te pogodbe z odpovednim rokom osmih (8) dni v primerih, opredeljenih v četrtem odstavku 11. člena pogodbe ali če izvajalec drugače huje krši določila te pogodbe. Naročnik lahko skladno s tem odstavkom odstopi od pogodbe po predhodnem opominu, razen v primeru iz pete alineje četrtega odstavka 11. člena pogodbe, ko opomin ni potreben.

Naročnik lahko brez kakršnih koli obveznosti do izvajalca odstopi od te pogodbe z odpovednim rokom 30 (trideset) dni tudi v primeru, da za predmet javnega naročila nima več zagotovljenih sredstev.

Izvajalec lahko odstopi od te pogodbe z odpovednim rokom 30 (trideset) dni v primeru, ko naročnik zamuja s plačilom pravilno izstavljenega in prejetega računa več kot 90 (devetdeset) dni, pod pogojem, da računa ni grajal, ter dejstvom, da je izvajalec naročnika opomnil ne neplačilo.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

**Pogodbena kazen**

* 1. **člen**

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5‰) celotne pogodbene vrednosti (z DDV) za vsak dan zamude, vendar ne več, kot 10% celotne pogodbene vrednosti (z DDV).

Če izvajalec katere koli svoje obveznosti po tej pogodbi ne izpolni (pri čemer ne gre za izpolnitev z zamudo) oziroma jo preneha izpolnjevati ali jo izpolni z napako, ki je tudi na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (z DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema.

**Razvezni razlog po ZJN-3 (»socialna« klavzula)**

* 1. **člen**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo ta o tem obvesti izvajalca v desetih dneh. Izvajalec lahko v roku, ki ga določi naročnik, in ki ni daljši od 15 (petnajst) dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ni daljši od 15 (petnajst) dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 (šestdesetih) dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

**Protikorupcijska klavzula**

* 1. **člen**

Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

- pridobitev posla iz te pogodbe; ali

- za sklenitev posla iz te pogodbe pod ugodnejšimi pogoji; ali

- za opustitev dolžnega nadzora nad izvajanjem pogodbenih obveznosti iz te pogodbe; ali

- za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

Dobavitelj s podpisom tega okvirnega sporazuma/pogodbe jamči, da ni zadržkov za sklenitev posla po 35. členu Zakon o integriteti in preprečevanju korupcije (ZIntPK).

**Varstvo osebnih podatkov**

* 1. **člen**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

**Varstvo zaupnih/tajnih podatkov**

* 1. **člen**

Pogodbeni stranki sta sporazumni, da vsi podatki, do katerih bi prišli z izvedbo te pogodbe in niso javni po veljavnih predpisih, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

Izvajalec je dolžan obvestiti svoje zaposlene ter podizvajalce, da lahko pri svojem delu pridejo v stik z zaupnimi podatki, ter poskrbeti, da ti pri delu z njimi ravnajo z največjo mero skrbnosti.

Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je kršeča stranka drugi stranki odškodninsko odgovorna za vso posredno in neposredno škodo.

**Trajanje pogodbe in končne določbe**

* 1. **člen**

Pogodba je sklenjena z dnem podpisa obeh pogodbenih strank, veljati pa začne, ko izvajalec predloži naročniku finančno zavarovanje za dobro izvedbo pogodbenih obveznosti iz 11. člena te pogodbe. Pogodba je sklenjena do poteka obdobja pogarancijskega vzdrževanja in izvajalčeve odprave morebitnih notificiranih napak. Pogodba se začne izvajati in obračunavati po izteku garancijske dobe iz pogodbe o nakupu št.\_\_\_\_\_\_\_\_.

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v dveh (2) enakih izvodih, od katerih prejme vsaka pogodbena stranka po en (1) izvod. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

|  |  |  |
| --- | --- | --- |
| **Izvajalec** |  | **Naročnik** |
|       |  | Splošna bolnišnica dr. Franca Derganca Nova GoricaUlica padlih borcev 13A5290 Šempeter pri Gorici |
|  |  |  |  |   |
| **KRAJ** | **DATUM** | **KRAJ** | **DATUM** |
|       |       | Šempeter pri Gorici |       |
| **PODPISNIK** | **PODPIS** | **PODPISNIK** | **PODPIS** |
|       |  | direktor zavoda Dimitrij Klančič,dr.med.,spec.int.med. |  |

Priloge:

* Priloga št. 1 – Specifikacija opreme po ponudbi št.\_\_\_\_\_\_\_z dne\_\_\_\_\_\_\_\_\_
* Priloga št. 2 – Cenik rezervnih delov oz. nadomestnih z dne \_\_\_\_\_\_
* Priloga št. 3 – Načrt preventivnega vzdrževanja z dne \_\_\_\_\_